जबलपुर से आए हड्डी रोग विशेषज्ञ बोले महिला को कृत्रिम पैर लग सकता है
अनीता आदिवासी की मदद के लिए आगे आए स्वयंसेवी संगठन
मड़ियादो थाना के उदयपुरा गांव में गरीब आदिवासी परिवार में हुए पारिवारिक विवाद में हरप्रसाद आदिवासी द्वारा अपनी ही प|ी का पैर काट दिया गया था। अब स्थिति यह है कि आर्थिक तंगी के कारण महिला अपना अच्छा इलाज भी नहीं करा पा रही है। वहीं महिला गर्भवती भी है। दैनिक भास्कर के द्वारा जब उसकी आर्थिक तंगी का समाचार प्रकाशित किया तो नगर के कई स्वयंसेवी संगठन उसकी मदद के लिए आगे आ रहे हैं। महिला एवं उसके गर्भ में पल रहे शिशु को पूर्ण इलाज मिल सके इसके लिए छोटे-छोटे बच्चों के द्वारा प्रार्थना प्रारंभ की गई है।
वहीं महिला की मदद के लिए विश्व हिंदू परिषद, बजरंग दल, श्रीबिहारी जी सेवा समिति, उमंग सेवा समिति, नदी बचाओ-नदी सफाई अभियान समिति के द्वारा नकद राशि, वस्त्र एवं रक्तदान करने की घोषणा की है इसके साथ ही नगर के गणमान्य नागरिक एवं अन्य संगठनों द्वारा भी पहल की जा रही है। आचार्य श्री ज्ञानसागर बाल संस्कार दिगंबर जैन पाठशाला में अध्ययन करने वाले छात्रों ने महिला के जल्द स्वस्थ होने की कामना करते हुए आदिनाथ दिगंबर जैन त्रिमूर्ति मंदिर में नमोकार मंत्र जाप किया। जानकारों के अनुसार अभी जो राशि एकत्रित की है उसे कम है, महिला की मदद के लिए अभी और सहयोग की आवश्यकता है।
पीड़ित महिला का हाल जानने भाजपा महिला मोर्चा की सदस्य पहुंचीं अस्पताल ।
hin_Deva hin_Deva hin_Deva hin_Deva hin_Deva